**Β' ΕΠΕΙΣΟΔΙΟ (στ. 1043 – 1139)**

**ΕΡΜΗΝΕΥΤΙΚΑ ΣΧΟΛΙΑ**

* «*Η Κύπρις ας μη θυμώσει με μένα*»: θυμίζει τον *Ιππόλυτο*.
* «*Στον τάφο με την πείνα*»: θυμίζει περίπτωση Παυσανία που, για να αποφύγει τη σύλληψη, κατέφυγε ικέτης στο ναό της Χαλκιοίκου Αθηνάς, οι έφοροι τον απέκλεισαν μέχρι που πέθανε από πείνα. Αυτός ο θάνατος θεωρούνταν ανόσιος.
* «*Μα εγώ δεν θέλω τη συμπόνοια*»: θυμίζει δικαστήριο όπου οι απολογούμενοι προσπαθούν να συγκινήσουν τους δικαστές με διάφορους τρόπους.
* «*Υπάρχει βέβαια τιμωρία για τούτα και σε νεκρούς και ζωντανούς*» : επιρροές από ορφικές αντιλήψεις για τη μεταθανάτια τιμωρία των ανθρώπων. (*Ικέτιδες*, *Πολιτεία*)
* «*Δεν έχει ζωή η ψυχή των πεθαμένων*» : ο Ευριπίδης διακρίνει την ανθρώπινη υπόσταση σε σώμα και ψυχή. Μετά το θάνατο η ψυχή εγκαταλείπει το σώμα, ενώνεται με τον αιθέρα και διατηρεί τις ιδιότητές της 🡪 έχει συνείδηση της ύπαρξής της (Αναξαγόρας, Πυθαγόρας, Πλάτων είχαν ίδια αντίληψη. Οι Αιγύπτιοι πρώτοι υποστήριξαν την αθανασία της ψυχής, κατά τον Ηρόδοτο).
* «*Και πρώτα τους θεούς παρακαλέστε*»: γίνεται σαφές ότι οι θεοί τελικά αποφασίζουν και όχι η Θεονόη.

**Σε τι συμβάλλει η επέμβαση του Χορού;**

* συνδετικός κρίκος: θυμίζει πρόεδρο δικαστηρίου που συντονίζει τη συζήτηση, διαφαίνεται συμπάθειά προς Ελένη, προκαλεί Μενέλαο να λάβει και αυτός το λόγο

**Με ποιους τρόπους προσπαθεί ο Μενέλαος να πείσει τη Θεονόη**

* απέχει πολύ από τη γεμάτη συγκίνηση ομιλία της Ελένης – αντρίκειος λόγος 🡪 αρνείται ικεσία και κλάμα, προτιμά να απευθυνθεί στη λογική και όχι στο συναίσθημα.
* Επιχειρήματα: 1. θα κηλιδώσει το όνομά της αν προβεί σε ανόσια πράξη, 2. πρέπει να αποδείξει την αρετή της και να ξεπεράσει σε ευσέβεια τον πατέρα της – ανάλογο με το επιχείρημα της Ελένης.
* Στο β' μέρος αλλάζει ύφος 🡪 χρησιμοποιεί απειλές : 1. να πολεμήσει με τον αδερφό της, 2. αν δεν θελήσει να πολεμήσουν, ικέτες θα καταφύγουν στο βωμό και θα σκοτωθούν, 3. θα μείνουν σφαγμένοι στο βωμό και θα ντροπιάζουν αιώνια τη Θεονόη.
* γονατίζει στον τάφο και επικαλείται το νεκρό Πρωτέα για να της υπενθυμίσει έμμεσα τη δέσμευσή της 🡪 θεατρινισμοί (θέλει να εντυπωσιάσει).

**Ποιος ο ρόλος του Χορού μετά τη ρήση του Μενέλαου**

* «*εσύ θα κρίνεις*»: τονίζει σημαντικό ρόλο της Θεονόης, ευθύνη της απόφασης. Κρατά αποστάσεις, εκπροσωπεί κοινή γνώμη.

**Ποια απόφαση παίρνει η Θεονόη; Με ποια επιχειρήματα τη στηρίζει;**

* Από τον πρώτο στίχο φαίνεται η απόφαση της υπέρ της σωτηρίας των δύο συζύγων, που δεν έχει να κάνει με απόκρυψη της αλήθειας αλλά με αποκατάσταση του δικαίου.
* Επηρεάζεται κυρίως από ικεσία της Ελένης – τα επιχειρήματά της βασίζονται περισσότερο σε αυτή.
* Επιχειρήματα : 1. θέλει να διατηρήσει την ευσέβειά της 2. να μην ατιμάσει τη φήμη του πατέρα της 3. από τη φύση της είναι δίκαιη, 4. ο αδερφός της θα ωφεληθεί από την απόφασή της, γιατί δεν θα παρασυρθεί σε ανόσιες πράξεις

**Πού φαίνεται η εμπιστοσύνη του ποιητή στην ανθρώπινη λογική;**

* η απόφασή της Θεονόης στηριγμένη σε λογικά επιχειρήματα (επιρροές από

πνευματικό κίνημα σοφιστών)

**ΗΘΟΓΡΑΦΗΣΕΙΣ**

**ΘΕΟΝΟΗ**

* ως μάντισσα μιλά από θέση ισχύος, αποπνέει σεβασμό,
* μεγαλόπρεπη, απόμακρη, στην αρχή ψυχρή, ο λόγος της έχει βαρύτητα, αν και δεν μετέχει η ίδια στη δράση, η εξέλιξη των πραγμάτων εξαρτάται από αυτή!
* Έχει συνείδηση του κύρους της, έπαρση και κάποια ειρωνεία.
* Αμφιταλαντεύεται και αμφιβάλλει στην αρχή, διστακτικότητα, επιφυλακτικότητα
* Χαρακτηρίζεται από ουσιαστική αδελφική αγάπη – θέλει να προφυλάξει τον αδερφό της από ατόπημα αλλά είναι ευσεβής, δίκαιη, συνετή, λογική – τραγικό πρόσωπο (δίλημμα).
* Διακρίνεται για την ευθυκρισία της.

**ΕΛΕΝΗ**

* η τιμή και αξιοπρέπεια ρυθμίζει συμπεριφορά ηρωίδας (δυστυχισμένη, ανθρώπινη, νιώθει να φεύγει η ευτυχία μέσα από τα χέρια της)
* ψύχραιμη, έξυπνη, λογική, 🡪 επιστρατεύει τη λογική, χρησιμοποιεί όλα τα μέσα, για να πετύχει τη σωτηρία της.
* διπλωμάτισσα, ρητορική δεινότητα.

**ΜΕΝΕΛΑΟΣ**

* απέχει πολύ από τη γεμάτη συγκίνηση ομιλία της Ελένης – αντρίκειος λόγος [αρνείται ικεσία και κλάμα] ⇨ η στάση του έρχεται σε αντίθεση με τη δειλία που επέδειξε σε προηγ. στίχους
* υπερβολική ρητορική για τη δική του αντρεία, πομπώδης λόγος 🡪 παρουσιάζεται περισσότερο σοβαροφανής παρά πραγματικός ήρωας, διακρίνεται από αλαζονεία 🡪 απαιτητικός τόνος

**ΣΥΝΑΙΣΘΗΜΑΤΑ ΗΡΩΩΝ**

**Θεονόη** : αγάπη, ευμένεια απέναντι στον ανθρώπινο πόνο, ανεπαίσθητη ταραχή, ψυχική αγαλλίαση στο τέλος, γιατί έπραξε το σωστό.

**Ελένη** : απελπισία, ηττοπάθεια στην αρχή. Η απόγνωση της δίνει δύναμη να αγωνιστεί. Η εσωτερική της ταραχή μεγάλη [απ’ ακμής ειμί = είμαι στην κόψη του ξυραφιού] συγκινημένη

**Μενέλαος** : οργή θυμός, βρίσκεται στο έσχατο σημείο της απόγνωσης. Μας ξαφνιάζει ότι θεωρεί υποτιμητικό να κλάψει μπροστά στη Θεονόη, ενώ έχει κλάψει στη Γερόντισσα)

**«*Κοιτάχτε να βρείτε κάποια λύση στο φευγιό σας*» : Πώς συμβάλλει ο στίχος αυτός στην προώθηση του μύθου;**

Η Θεονόη δεν θα πει τίποτα αλλά και δεν θα τους βοηθήσει να φύγουν – μόνοι τους πρέπει να βρουν τον τρόπο 🡪 δίνεται νέα διάσταση στην πλοκή του μύθου.

**Στοιχεία σκηνοθεσίας – σκηνογραφίας**

* «*Στον τάφο επάνω θα ριχτώ του γονιού σου*»
* Ποικιλία μονολόγων (ως προς το ύφος, την κίνηση)

**Εκφραστικά μέσα**

* πομπώδης, γεμάτη ρητορισμούς η ρήση του Μενελάου # στηριγμένος σε λογικά επιχειρήματα, απαλλαγμένος από εκφραστικά μέσα, επίσημος ο τελικός μονόλογος της Θεονόης
* νηφάλιος, ψύχραιμος λόγος Ελένης

**Συναισθήματα θεατών**

* αποκαθίσταται συναισθηματική ισορροπία, ανακούφιση, νέος φόβος και αγωνία για κινδύνους που επίκεινται